Dobro došli u Word

Upute koje možete urediti, zajednički koristiti
i ispisati

Za razliku od klasičnih korisničkih vodiča, ovaj je dokument prilagođen isključivo vašim potrebama. Pomoću njega saznat ćete osnove o programu Word, no nije namijenjen samo pukom čitanju. Može se i uređivati, pa ćete učiti kroz primjere.

Da biste vježbali korištenje značajki programa Word, obratite pozornost na crveni tekst Isprobajte koji se pojavljuje u dokumentu.

Ušteda vremena: ako imate samo minutu i želite vidjeti kako to funkcionira, pogledajte ovaj videozapis: Dobro došli u Word.

Elokventno pisanje, uz malu pomoć

Word automatski provjerava pravopis i gramatiku te označava pogrešno napisane riječi crvenom valovitom crtom. Gramatički će problemi biti podcrtani dvostrukom plavom crtom.

Isprobajte: postavite kursor na kraj ovog odlomka i pritisnite Enter da biste započeli novi odlomak. Napišite rečenicu koja sadrži pravopisne i gramatičke pogreške pa pritisnite Enter da biste završili odlomak.

Desnom tipkom miša kliknite podcrtani tekst ili pritisnite F7. Odaberite prijedlog za ispravak pogrešaka.

Word broji i riječi

Isprobajte: pritisnite Enter nakon ovog retka i upišite nekoliko riječi.

Traka stanja pri dnu prozora stalno prikazuje broj riječi u dokumentu.

Spremanje i pristup s bilo kojeg mjesta

Kada taj dokument spremite na OneDrive, moći ćete ga otvoriti bilo gdje: na računalu, tabletu ili mobitelu. Vaše će se promjene automatski spremati.

Isprobajte: odaberite karticu Datoteka > Spremi kao, a zatim OneDrive pa dokumentu dodijelite naziv.

Ako ste na nekom drugom uređaju prijavljeni u Office 365, dokument će se prikazivati na popisu nedavnih datoteka. Možete nastaviti gdje ste stali... Čak i ako ste dokument ostavili otvoren na računalu koje trenutačno koristite.

Zajedničko korištenje i suradnja

Kada dokument spremite na OneDrive, možete ga zajednički koristiti s drugima. Da bi ga drugi korisnici otvorili, nije im potreban čak ni Word.

Isprobajte: odaberite Zajedničko korištenje i pošaljite vezu na dokument (tipkovni prečac: Alt + D + Z ili Alt + Y + U).

Vezu možete poslati tako da upišete nečiju adresu e-pošte ili da je kopirate pa zalijepite u poruku ili čavrljanje. Ako želite da drugi korisnik samo pročita dokument, a ne da ga i uređuje, dozvolu postavite samo za čitanje.

Ako druga osoba nema Word, dokument će se otvoriti u web-pregledniku u aplikaciji Word Online.

Dodavanje vizualizacija putem slika s weba

Word u suradnji sa servisom Bing omogućuje pristup tisućama slika koje možete koristiti u svojim dokumentima.

Isprobajte: pritisnite Enter nakon ovog retka da biste ostavili prazan redak:

Postavite kursor u gornji prazan prostor, pomaknite se do kartice Umetanje, odaberite Slike s interneta, a zatim potražite, primjerice, isječak crteža psić.

Odaberite željenu sliku, a zatim Umetni.

Vizualni pečat uz oblikovanje teksta

Da biste oblikovali tekst, odaberite ga, a zatim gumb u području Font ili Odlomak na kartici Polazno.

Isprobajte: odaberite tekst u donjim recima te mogućnosti oblikovanja tako da tekst predstavlja oblikovanje koje opisuje:

podebljano (tipkovni prečac: Ctrl + B)
kurziv (tipkovni prečac: Ctrl + I)
isticanje
boja fonta
grafičke oznake
numeriranje

Profesionalni savjet: ako ste odabrali čitave riječi za tu vježbu, jeste li primijetili da je Word prikazao malu alatnu traku s mogućnostima oblikovanja fonta?

To i tipkovni prečaci kao što su Ctrl + B i Ctrl + I štede vaše vrijeme jer se ne morate svaki put pomicati prema gore na karticu Polazno.

Magija stilova naslova

Naslov ovog dijela ("Magija stilova naslova") izgleda isto kao i svi drugi naslovi u dokumentu, no nije jednako praktičan. Oblikovan je pomoću postavki fonta (font, veličina i boja), dok su drugi naslovi oblikovani pomoću stila naslova (Naslov 1, da budemo precizni).

Vidite li mali trokut kada postavite miš iznad tih naslova? Sve ispod naslova možete sažeti i proširiti, kao strukturu. No to ovdje ne funkcionira. Popravimo to.

Isprobajte: primijenite stil Naslov 1:

Postavite kursor negdje u gornji naslov ("Magija stilova naslova"), no nemojte ništa odabrati.

Na kartici Polazno pronađite stavku Stilovi i odaberite Naslov 1 (tipkovni prečac Ctrl + Alt + 1).

I evo ga! Sada izgleda i ponaša se kao naslov.

Trenutna promjena izgleda dokumenta

Skupovi stilova i teme omogućuju potpunu promjenu izgleda dokumenta u trenu. Najbolje funkcioniraju ako je dokument oblikovan pomoću stilova (sva sreća da smo popravili onaj gornji stil naslova).

Isprobajte: istražite skupove stilova i teme:

Na kartici Dizajn odaberite Teme, a zatim željenu temu s padajućeg popisa.
Primijetit ćete da se galerija skupova stilova ažurira i odražava odabranu temu.

Na padajućem popisu odaberite željenu temu i kliknite da biste je primijenili.

Malo zabave

Ako imate viška vremena, isprobajte i sljedeće.

Isprobajte: traženje i zamjena

Pritisnite Ctrl + H da biste pomoću značajke traženja i zamjene zamijenili sve instance izraza Isprobajte s Isprobano.

Isprobajte: prelamanje teksta oko slika

Neke od slika u ovom dokumentu nalaze se pokraj odlomka teksta. Isprobajte prelamanje teksta: odaberite ovu sliku, idite na Oblikovanje > Prelamanje teksta pa se pomoću tipki sa strelicama prema gore i prema dolje pomičite po mogućnostima pretpregleda rezultata.

Pomoć za Word

Okvir Recite što želite učiniti dovest će vas izravno do naredbi i pomoći u programu Word

Isprobajte: zatražite pomoć:

Idite na Recite što želite učiniti pri vrhu prozora.

Upišite što želite učiniti.

Primjerice, upišite sljedeće:

dodaj vodeni žig da biste brzo došli do naredbe za vodeni žig.

pomoć da biste pristupili pomoći za Word.

obuka da biste vidjeli popis tečajeva za Word.

novosti da biste vidjeli popis nedavnih ažuriranja programa Word

Recite nam svoje mišljenje

Pošaljite nam povratne informacije o ovom predlošku da bismo ponudili sadržaj koji je zaista koristan i praktičan. Hvala!